#กรดไหลย้อน กรดไหลย้อนเป็นโรคที่น้ำย่อยหรือกรดในกระเพาะอาหารไหลย้อนไปที่หลอดอาหารเนื่องจากความผิดปกติของหูรูดหลอดอาหารทำให้เกิดการอักเสบมักพบในคนทำงานที่อาศัยอยู่ในเมืองใหญ่สาเหตุจากการกินอาหารเย็นดึกแล้วเข้านอนทันทีหลังอาหาร ดื่มแอลกอฮอล์/น้ำอัดลม อาการที่พบคือ จุกแน่น ปวดแสบร้อนบริเวณหน้าอก เรอบ่อย รู้สึกขมในคอ อาจมีอาการเจ็บคอหรือไอเรื้อรัง การป้องกันหรือหลีกเลี่ยงภาวะดังกล่าว ควรกินอาหารให้ตรงเวลาไม่เข้านอนทันทีหลังกินอาหารเสร็จโดยควรทิ้งเวลาหลังอาหารเย็นอย่างน้อย4 ชั่วโมง ลดการกินอาหารทอดอมน้ำมันและอาหารรสจัดเช่น เผ็ดจัดเปรี้ยวจัดเค็มจัด ควรงดผลไม้ที่มีความเป็นกรด เช่น ส้ม มะนาว และผักบางชนิด เช่น มะเขือเทศ หอมหัวใหญ่ เครื่องเทศ พริกไทย หลีกเลี่ยงการดื่มกาแฟ น้ำอัดลม กินอาหารครั้งละน้อยๆ แต่บ่อยครั้ง ไม่ควรสวมเสื้อผ้าที่รัดเกินไป เพราะจะเพิ่มความดันในช่องท้อง หากอาการหนักแพทย์จะให้กินยาลดกรดในกระเพาะอาหาร การปรับระดับหัวเตียงสูงขึ้นก็สามารถช่วยบรรเทาการเกิดโรคกรดไหลย้อนได้ ที่มา: หนังสือ อยากสุขภาพดีต้องมี 3อ. สำหรับวัยทำงาน จัดทำโดย: มูลนิธิหมอชาวบ้าน http://www.bkh.co.th/ #เรื่องสุขภาพมั่นใจให้เราดูแล #โรงพยาบาลกรุงเทพราชสีมา